Нача (Ляхавіцкі раён)

На́ча () — аграгарадок у Ляхавіцкім раёне Брэсцкай вобласці Беларусі. Цэнтр Начаўскага сельсавета.

 Геаграфія 
Знаходзіцца за 12 км на ўсход ад Ляхавічаў, за 232 км ад Брэста, на рацэ Начы.

 Назва 
Назва звязана з ракой Нача, на якой паселішча ўзнікла.

На думку В. Жучкевіча, Э. Мурзаева, А. Рогалева, назва паходзіць ад старабеларускага паняцця нача, якое значыць «пачатак», «новае ворыва», «расчышчанае ад лесу месца»В. А. Жучкевич. Краткий топонимический словарь Белоруссии. Минск, 1974. С. 252.Э. М. Мурзаев. Топонимика и география. Москва, 1995. С. 59.А. Ф. Рогалев. Географические названия в калейдоскопе времен. Гомель, 2011. С. 130—131.. Аднак, у Гістарычным слоўніку беларускай мовы слова «нача» не адзначана, а ў Этымалагічным слоўніку беларускай мовы яму даюць зусім іншае значэнне.

Гідранімічныя аналагі — літоўскія водныя назвы Nota, Notė, Notija, NoteraA. Vanagas. Lietuvių hidronimų etimologinis žodynas. — Vilnius, 1981. — С. 231—232., пруская *Nātangā (ад гэтага гідроніма назва прускага племя натангаў). Гэтыя назвы ад захаванага ў гідраніміі балцкага *nātā «цячэнне», якое з дапамогай пашыральніка -t- ад індаеўрапейскага *(s)na- «цячы»V. Mažiulis. Prūsų kalbos etimologijos žodynas. Vilnius, 2013. C. 649..

 Насельніцтва 
 2000 год — 698 жыхароў, 280 двароў.

 Вядомыя асобы 
 Напалеон Казіміравіч Чарноцкі (1866—1937) — беларускі публіцыст, перакладчык.
 Мар’ян Фальскі (1881—1974) — беларускі і польскі грамадскі дзеяч, навуковец, арганізатар асветы.
 Аляксандр Уладзіміравіч Свірыд (нар. 1946) — беларускі палітык.

 Помнікі гісторыі і культуры 
 Помнік землякам, загінулым у Вялікую Айчынную вайну.
 Помнік архітэктуры — сядзіба Чарноцкіх «Нача Брындзоўская» 1810—1815 гг. 

 Літаратура 


 Спасылкі 

Катэгорыя:Начаўскі сельсавет
Катэгорыя:Населеныя пункты Ляхавіцкага раёна